als_Latn dik_Latn sag_Latn
Problemi:
Në ekran ju shfaqet vetëm ANDROID dhe nuk hapet faqja e parë e pajisjes.
Parandalimi:
Për ta parandaluar bllokimin e pajisjes, ju lutemi përjellni hapat në vijim:
- Vendosni pajisjen aty ku ka qarkullim të ajrit (ventilim). Vendosja e pajisjes në dollap apo në vitrinë nuk preferohet.
- Pajisja nuk duhet të vendoset mbi apo pranë pajisjeve tjera që lëshojnë nxehtësi.
- Mos e fikni pajisjen në pullën e kuqe. Gjatë natës vetëm e mbyllni kanalin që jeni duke shikuar, lëreni pajisjen në listën e kanaleve, dhe fikeni televizorin. Të nesërmen vetëm e ndezni televizorin dhe filloni shikimin e kanaleve.
Zgjidhja:
Pajisja juaj duhet të resetohet (dmth. të kthehet në gjendje fabrike). Pas resetimit, të gjitha aplikacionet që keni instaluar në pajisje, duke përfshirë këtu edhe aplikacionin e DiasporaTV, do të fshihen dhe do të duhet të instaloni aplikacionin e DiasporaTV nga fillimi.
Përcjellni udhëzimet në vijim për ta resetuar pajisjen tuaj:
- Largoni pajisjen nga rryma.
- Shtypni pullën “RECOVERY”. Pulla “RECOVERY” gjendet nën pajisje.
- Duke mbajtur pullën “RECOVERY” të shtypur, lidheni pajisjen në rrymë dhe shtypni pullën mbi pajisje ku ndizet pajisja.
- Mbani të shtypur pullën “RECOVERY” për minimum 15 sekonda. Në ekran do të shfaqet një faqe që shkruan “NO COMMAND”.
- Gjeni dhe selektoni opcionin “FACTORY DATA RESET” që e shihni në ekran. Opcionin në fjalë mund ta zgjidhni me 4 shigjetat në telekomandë dhe pullën “OK” në telekomandë.
- Në faqen tjetër, gjeni dhe selektoni opcionin “DELETE ALL USER DATA”. Resetimi do të zgjas rreth 10 sekonda.
- Pasi të përfundoj resetimi, shtypni pullën “OK” që ta restartoni pajisjen tuaj.
- Startimi i pajisjes mund të zgjas deri në 5 minuta pasi që është hera e parë që po starton pajisje pas resetimit.
- Pasi të startoj pajisja, duhet ta instaloni aplikacionin e DiasporaTV dhe të kyçeni me konton tuaj.
ita_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn